‘วรวรรณ’รั้งตำแหน่งนายกสมาคมบลจ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — สมาชิกสมาคมบริษัทจัดการลงทุนดัน “วรวรรณ ธาราภูมิ” นั่งเก้าอี้นายกสมาคมอีกสมัย เดินหน้านโยบาย 6 ด้านต่อเนื่อง
สมาคมบริษัทจัดการลงทุน จัดประชุมสามัญสมาชิกสมาคมเมื่อวันที่ 18 มี.ค.ที่ผ่านมา ที่ประชุมมีมติเลือกตั้งให้นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง ดำรงตำแหน่งนายกสมาคมต่ออีก 1 วาระ มีวาระการดำรงตำแหน่ง 2 ปี
พร้อมกันนี้ได้เลือกตั้งคณะกรรมการสมาคมและคณะกรรมการกลุ่มธุรกิจชุดใหม่แทนคณะกรรมการที่ครบวาระ โดยนางวรวรรณยังได้รับตำแหน่งประธานกลุ่มธุรกิจกองทุนรวมเช่นเดิม นายรพี สุจริตกุล ดำรงตำแหน่งประธานกลุ่มธุรกิจกองทุนส่วนบุคคล น.ส.อารยา ธีระโกเมน ดำรงตำแหน่งประธานกลุ่มธุรกิจกองทุนสำรองเลี้ยงชีพ
สำหรับคณะกรรมการชุดใหม่ ประกอบด้วย นางวรวรรณ นายกสมาคมฯ นายรพี สุจริตกุล บลจ.กสิกรไทย อุปนายกสมาคมคนที่ 1 น.ส.อารยา ธีระโกเมน บลจ.ทิสโก้ อุปนายกสมาคมคนที่ 2 นางอลิสา สิมะโรจน์ บริษัท เอไอเอ นายทะเบียนและเหรัญญิก นายธีรพันธ
นางวรวรรณในฐานะนายกสมาคมคนใหม่ได้แสดงวิสัยทัศน์ต่อที่ประชุมว่า จะเดินหน้านโยบายการบริหารงานสมาคมทั้ง 6 ด้านอย่างต่อเนื่อง โดยมีแผนงานที่ชัดเจนรองรับนโยบายในแต่ละด้าน เพื่อให้เกิดความต่อเนื่องและบรรลุผลที่เป็นรูปธรรมในการพัฒนาอุตสาหกรรม
นอกจากนี้ ในปีนี้สมาคมจะจัดสัมมนาวิชาการประจำปีของอุตสาห กรรมในหัวข้อ “จีนและอินเดีย ตลาดเกิดใหม่ ความน่าสนใจและโอกาสในการลงทุน” และแนวโน้มตลาดสินค้าโภคภัณฑ์และโอกาสลงทุน ในวันที่ 25 มี.ค. 2553 และมีพิธีมอบรางวัลเชิดชูเกียรติบุคคลผู้มีคุณูปการต่ออุตสาหกรรมด้วย
เพื่อส่งเสริมการพัฒนาความรู้ทั้งในส่วนบริษัทสมาชิกและผู้ลงทุน อันเป็นการยกระดับความรู้ของผู้ที่เกี่ยวข้องในตลาดทุนและตลาดการเงินไทย พบปะและสร้างสัมพันธ์ภาพที่ดีระหว่างสมาชิก โดยงานดังกล่าวจะมีการมอบรางวัลเชิดชูเกียรติแก่ผู้มีคุณูปการต่ออุตสาหกรรมด้วย ซึ่งจะจัดขึ้นในวันพฤหัสบดีที่ 25 มีนาคมนี้ และมีเป้าหมายที่จะให้เป็นกิจกรรมสำคัญที่จัดขึ้นเป็นประจำทุกปีต่อเนื่องต่อ